CELEX: C2006/331/17
Language: hu
Date: 2006-12-30 00:00:00
Title: C-240/05. sz. ügy: A Bíróság (harmadik tanács) 2006. december 7-i ítélete (a Cour d'appel [Luxemburg] előzetes döntéshozatal iránti kérelme) – Administration de l'enregistrement et des domaines kontra Eurodental Sàrl (Hatodik HÉA-irányelv – Adómentességek – A 13. cikk A. része (1) bekezdésének e) pontja, a 17. cikk (3) bekezdésének b) pontja és a 28c. cikk A. részének a) pontja – Adólevonási jog – Műfogsorok készítése és javítása – A tagállamon belül adómentes tevékenységekre vonatkozó Közösségen belüli ügyletek – A 28. cikk (3) bekezdésének a) pontjában, valamint az E. melléklet 2. pontjában együttesen rögzített eltérést engedő átmeneti rendszer következménye – Adósemlegesség elve – A HÉA részleges harmonizációja)

30.12.2006   
            
            
               HU
            
            
               Az Európai Unió Hivatalos Lapja
            
            
               C 331/11
            
         A Bíróság (harmadik tanács) 2006. december 7-i ítélete (a Cour d'appel [Luxemburg] előzetes döntéshozatal iránti kérelme) – Administration de l'enregistrement et des domaines kontra Eurodental Sàrl
   (C-240/05. sz. ügy) (1)
   
   (Hatodik HÉA-irányelv - Adómentességek - A 13. cikk A. része (1) bekezdésének e) pontja, a 17. cikk (3) bekezdésének b) pontja és a 28c. cikk A. részének a) pontja - Adólevonási jog - Műfogsorok készítése és javítása - A tagállamon belül adómentes tevékenységekre vonatkozó Közösségen belüli ügyletek - A 28. cikk (3) bekezdésének a) pontjában, valamint az E. melléklet 2. pontjában együttesen rögzített eltérést engedő átmeneti rendszer következménye - Adósemlegesség elve - A HÉA részleges harmonizációja)
   (2006/C 331/17)
   Az eljárás nyelve: francia
   A kérdést előterjesztő bíróság
   Cour d'appel
   Az alapeljárás felei
   
      Felperes: Administration de l'enregistrement et des domaines
   
      Alperes: Eurodental Sàrl
   Tárgy
   Előzetes döntéshozatal iránti kérelem – Cour d'appel du Grand-Duché de Luxembourg – A módosított, a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977 május 17-i 77/388/EGK hatodik tanácsi irányelv (HL L 145., 1. o., magyar nyelvű különkiadás 9. fejezet, 1. kötet, 23. o.) 13. cikke A. része (1) bekezdése e) pontjának, 17. cikke (3) bekezdése b) pontjának, valamint 28c. cikke A. része a) pontjának értelmezése – Egyes közösségen belüli gazdasági tevékenységekre használt eszközöket terhelő HÉA levonhatósága, míg e tevékenységek adómentesek lennének, ha azokat az ország területén teljesítették volna – Fogászati protézisek előállítása és javítása
   Rendelkező rész
   A valamely tagállamon belül a hozzáadottérték-adó közös rendszerének kiegészítéséről és a 77/388/EGK irányelvnek a fiskális határok megszüntetésére tekintettel történő módosításáról szóló, 1991. december 16-i 91/680 tanácsi irányelvvel, valamint a 77/388/EGK irányelv módosításáról és a hozzáadottérték-adó tekintetében az egyszerűsített eljárás bevezetéséről szóló, 1992. december 14-i 92/111/EGK irányelvvel módosított, a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 13. cikke A. része (1) bekezdésének e) pontja alapján hozzáadottérték-adótól mentes tevékenység még akkor sem keletkeztet – az ezen irányelv 17. cikke (3) bekezdésének b) pontja szerint – adólevonási jogot az előzetesen felszámított adó tekintetében, ha az Közösségen belüli tevékenységnek minősül, függetlenül a rendeltetés szerinti tagállamban alkalmazandó hozzáadottérték-adó rendszerétől.
   
      (1)  HL C 193., 2005.8.6.